Opdatering : Bilinspektørens undersøgelse på uheldsstedet er nu overstået, og Falck er ved at rydde op og fjerne vragdele fra bilerne. Motorvejen forventes åbnet ca. kl. 22:10. En spøgelsesbilist har torsdag aften været skyld i et grimt færdselsuheld på den nordjyske motorvej E45. Det skriver Nordjyllands Politi på Twitter. Der er tale om en spøgelsesbilist, som kørte i nordlig retning i det sydlig spor på E45. Bilen forårsagede et uheld med en modkørende på lige før afkørsel 16 Hjallerup. Ulykken betyder, at der ligger vragdele ud over kørebanen, og at motorvejen klokken 21 er spærret i begge retninger. - Spøgelsesbilisten er alvorlig tilskadekommen og den anden part er lettere tilskadekommen. Vi efterlyser vidner, der har set spøgelsesbilisten, der forment har kørt i forkert retning fra Sundsholmen afkørsel Nørresundby,' skriver Nordjyllands Politi på Twitter. Om bilisten, skriver Nordjyllands Politi følgende: - Spøgelsesbilen er en Hvid Citroen C1 ført af formentlig en polsk mand på ca. 60 år. Han er pt. tilskadekommen og undervejs til skadestuen i Aalborg. Der etableres omkørsel ved afkørsel 17  og afkørsel 16, oplyser politiet.

Opsummering:
Et alvorligt trafikuheld har stoppet trafikken torsdag aften.